# Vammaisten henkilöiden oikeuksien neuvottelukunta VANE

# Kokous 1/2021

**Aika** torstai 18.2. klo 9.30-12

**Paikka** Teams-kokous

## Osallistujat:

**Jäsen Henkilökohtainen varajäsen**

Jaana Huhta, pj. (x) STM

Alanne Kaisa, vpj. (x) Vammaisfoorumi ry

Artemjeff Panu (-) OM Nousiainen Katriina (-) OM

Bertell Sanna-Maria (x) EK Aalto Amanda (-) Finanssiala ry

Spolander Mia (x) UM Hasenson Janina (-) UM

Gustafsson Henrik (x) Vammaisfoorumi ry Gustafsson Ulf (-) Vammaisfoorumi ry

Jääskeläinen Marko (x) Vammaisfoorumi ry Rasa Jukka (-) Vammaisfoorumi ry

Kokko Sari (-) Vammaisfoorumi ry Jakobsson Matthias (x) Vammaisfoorumi ry

Maijala Juha-Pekka (-) YM Kilpelä Niina (x) YM

Mårtensson Anne (x) OKM Piispanen Toni (-) OKM

Nordlund Jaana (-) Vammaisfoorumi ry Rautiainen Satu (-) Vammaisfoorumi ry

Pukki Heta (x) Vammaisfoorumi ry Tuokko Riitta-Maija (-) Vammaisfoorumi ry

Sariola Jukka (x) Vammaisfoorumi ry Metsävainio Katja (-) Vammaisfoorumi ry

Tiensuu Alli (-) SAK ry Sahamies Miika (x) Akava ry

Tötterman Patrik (-) TEM Haavisto-Vuori Päivi (x) TEM

Viemerö Jaana (x) Kuntaliitto Vogt Ellen (-) Kuntaliitto

Åkermarck Mikael (x) LVM Vesanen-Nikitin Irja (-) LVM

Heikkonen Merja (x) VANE/STM

Hoffrén Tea (x) VANE/STM

Alatalo Emmi (x) VANE/STM

**Pysyvät asiantuntijat**

Joronen Mikko (x) Ihmisoikeuskeskus

Hirvasvuopio Janne (x) Saamelaiskäräjät

Katsui Hisayo (x) Helsingin yliopisto

Lepistö Jari (x) SM

Lindqvist Gunilla (x) Ahvenanmaan maakuntahallitus

Sivula Sirkka (x) STM

Leimio Marko (x) STM

Mölläri Markku (-) VM

Nurmi-Koikkalainen Päivi (-) THL Rantala Ville (x) THL

**Kutsuttu asiantuntija, asiakohta 7**

Kainulainen Pirjo (x) STM

## Käsitellyt asiat

### 1. Kokouksen avaus

Puheenjohtaja avasi kokouksen klo 9.31.

### 2. Esityslistan hyväksyminen

Muutettiin asioiden käsittelyjärjestystä niin että asiakohdan 3. jälkeen käsiteltiin asiakohta 7. ja asiakohta 9. ja sitten esityslistan mukaisesti asiakohdasta 4. eteenpäin. Korjattiin asiakohdan 7. päätösesitykseksi: ”VANE käy keskustelun ja merkitsee kuullun tiedoksi”. Hyväksyttiin esityslista näillä muutoksilla.

### 3. Edellisen kokouksen pöytäkirjan hyväksyminen

Hyväksyttiin edellisen kokouksen pöytäkirja.

### 4. Ministeriöiden kuulumiset

Ministeriöiden edustajat esittelivät oman hallinnonalansa ajankohtaiset kuulumiset, erityisesti hallitusohjelman toimeenpanoon liittyvät, vammaisten ihmisten näkökulmasta keskeiset asiat.

**Ympäristöministeriö:** Valmistellaan kuntien valtionavustushakua ikääntyneiden asumisen kehittämishankkeisiin. Turvallinen asuinalue ikääntyneille -raportti valmistuu. Selvityksessä tarkastellaan ikääntyneiden asukkaiden turvallisuutta asuinalueilla asumiseen ja turvallisuuteen liittyvien kansallisten ohjelmien ja -linjausten sekä tutkimuskirjallisuuden ja kyselyjen kautta. Teemat, keinot ja ratkaisut mm. paikallinen turvallisuussuunnittelu, terveyden- ja hyvinvoinnin edistäminen, ikäystävällisyyden kehittäminen sekä asumisen turvallisuutta tukevat hyvät käytännöt, liikkumisen turvallisuus sekä turvallisuuteen vaikuttavat tekijät asuinalueiden fyysisessä ja sosiaalisessa ympäristössä.

**Sisäministeriö:** Yhteistoimintamekanismin yhtenä painopisteryhmänä on ikäihmiset. Tässä työssä käsittelyssä on muun muassa turvallisuuden tunne, strategista viestintä, kuntien turvallisuussuunnittelu ja harvaan asutun Suomen turvallisuuden vahvistaminen. Parhaillaan on valmistelussa sisäisen turvallisuuden selonteko, jonka laatimiseen myös vammaisjärjestöt on osallistettu. Selonteko on tarkoitus julkaista lähiaikoina. Hallinnonalalla kehitetään yhdenvertaisuuden ja tasa-arvon arviointia ja suunnittelua. Syrjinnästä ja yhdenvertaisuusasioista järjestetään koulutusta.

**Työ- ja elinkeinoministeriö:** Selvityshenkilö Mäkinen jätti selvityksen Suomen välittäjämallista. Seuraavassa vaiheessa arvioidaan ehdotuksia. Asia saanut paljon myönteistä julkisuutta. Työllisyyden kuntakokeilut ovat käynnistymässä kevään aikana. Osana työkykyohjelman TE-toimistot ovat voineet hakea pilotointirahaa. Tavoitteena on osatyökykyisten tunnistaminen varhaisessa vaiheessa ja koulutuksen ja tuen järjestäminen.

**Sosiaali- ja terveysministeriö:** Vammaispalvelulainsäädännön valmistelu on käynnistynyt rauenneen hallituksen esityksen pohjalta. Kevään aikana järjestetään kuusi kuulemistilaisuutta. Ensimmäinen tilaisuus järjestettiin maanantaina 15.2. Tilaisuutta seurasi noin 350 henkilöä. Seuraava tilaisuus järjestetään 24.3. Silloin aiheena on hlökohtainen apu ja valmennus ja tuki. Lisätietoja: [Linkki Vammaispalvelujen käsikirjaan](http://www.thl.fi/valas).

Sosiaaliturvakomitea piti tammikuussa 2021 ensimmäisen kokouksen, jossa käsiteltiin viimesijaisen sosiaaliturvan ja asumisen kokonaisuutta. Keskustelussa olivat korkeat asumismenot, kohtuuhintaisten asuntojen puute, pitkäaikainen toimeentulotuen tarve ja ensisijaisten etuuksien riittämättömyys. Maaliskuussa pidetään seuraava kokous, jossa palvelujen ja etuuksien yhteensovittamisen teema.

STM:ssä valmistellaan iäkkäiden henkilöiden palveluita koskevan lainsäädäntöuudistuksen toista vaihetta, jossa tehtäisiin muutoksia vanhuspalvelulain lisäksi myös kaikkien asiakasryhmien palveluja säätelevään sosiaalihuoltolakiin. Tästä aiheesta järjestetään kuulemistilaisuus tiistaina 2.3. klo 13-16. Kutsuttujen joukko koostuu vammais-, päihde- ja mielenterveysasioiden parissa toimivien organisaatioiden edustajista. Lakiuudistuksesta on tulossa lisäksi vielä lausuntokierros loppukeväästä.

Itsemääräämisoikeuslainsäädännön valmistelu on käynnistynyt virkavalmisteluna. Myös laajempi seurantaryhmä asetetaan myöhemmin. Apuvälineiden luovutusperusteiden työryhmä asetetaan lähiaikoina.

**Liikenne- ja viestintäministeriö:** Valtakunnallinen liikennejärjestelmäsuunnitelma ja vaikutusten arviointiohjelma on lausuttavana. Postilain muutostarpeiden arviointimuistio on ollut lausuttavana ja lausuntoaika on nyt päättynyt. Taksiliikennettä koskeva lakiesitys on edelleen eduskunnan käsiteltävänä. Neuvottelut ostoliikennesopimuksista on LVM:n ja VR:n välillä käynnissä. Tämän työhön sisällytetään esteettömyyssuunnitelma. LVM on alkanut julkaista viittomakielisiä videoita sivuillaan.

**Opetus- ja kulttuuriministeriö:** Oppivelvollisuutta koskeva laki on hyväksytty ja se tulee voimaan 1.8.2021. Koulutukseen hakeutumista koskevat säännökset ovat voimassa jo tämän kevään hauissa. Koulutuspoliittinen selonteko on ollut lausuttavana. Työtä ohjaa parlamentaarinen työryhmä. Jatkotyö on käynnissä, ja selonteko annetaan pian eduskunnalle.

**Ulkoministeriö:** YK:ntaloudellisten, sosiaalisten ja sivistyksellisten oikeuksien komitean vuoropuhelu Suomen määräaikaisraportin pohjalta on käynnissä. Maaliskuussa on tulossa myös YK:n kansalais- ja poliittisten oikeuksien sopimuksen määräaikaisraportin tarkastelu. YK:n vammaisyleissopimuksen määräaikaisraportin käsittely sen sijaan viivästyy koronapandemiatilanteen vuoksi entisestään.

Suomen kampanja ihmisoikeusneuvostoon 2022-2024 lanseerattiin 16.2. Tilaisuus on verkossa katsottavana. Teemoina kampanjassa on naiset ja työt, oikeus koulutukseen, uudet teknologiat ja kestävä kehitys. Vammaisten henkilöiden oikeudet on pitkäaikainen prioriteetti ja otetaan huomioon myös kampanjassa.

Keskustelussa tuotiin huoli siitä, että koronarokotuksien tiedotuksessa ja toteutuksessa on eri kunnissa hyvin vaihtelevia käytäntöjä. Tiedonsaanti ja ajanvaraus eivät ole kaikkialla saavutettavaa. THL:n edustaja Ville Rantala lupasi viedä THL:ssä viestiä asiasta eteenpäin.

Keskustelussa esitettiin myös kysymys TEM:lle, onko vammaisten henkilöiden työllistämisen tiekartta valmisteilla. Kokouksen jälkeen TEM:stä saatiin tieto, että kyse on selvityshenkilö Anni Kyröläisen selvityksen ehdotuksien jatkotyöstöstä. Työ on aloitettu vuoden alussa.

**Päätös:** VANE kävi keskustelun ministeriöiden ajankohtaisista asioista ja merkitsi kuullun tiedoksi.

### 5. Työryhmien kuulumiset

VANEn työryhmäedustajat esittelivät työryhmien ajankohtaiset kuulumiset.

**Sosiaaliturvauudistuksen työ- ja toimintakykyjaosto:** Jaostossa on ollut käsittelyssä samat asiakohdassa 4 mainitut teemat kuin varsinaisessa komiteassa.

**Sähköisen asioinnin lainsäädännön kehittämistyöryhmä:** Valmisteilla on toimintasuunnitelma vuodelle 2021.

**VN TEAS –hanke rakennetun ympäristön esteettömyydestä** on käynnistymässä. Sopimusneuvottelut toteuttajan kanssa ovat käynnissä.

**Sote-seurantaryhmä:** Ajankohtaisasiat todettu sote-esittelyn yhteydessä (asiakohta 7.).

**Henkilökohtaisen budjetoinnin ohjausryhmä**: Alueelliset hankkeet ovat käynnistyneet.

**Kelan kuntoutusfoorumi:** Valtakunnallinen periaate lääkinnälliseen kuntoutukseen ohjaamisesta on valmisteilla. Keskustelussa oli myös sote-keskusten asiat: riittävä kuntoutusosaaminen ja yhteistyön tärkeys Kelan ja sote-keskusten välillä.

**Päätös:** VANE merkitsi kuullun tiedoksi.

### 6. Toimintaohjelmasta tiedottaminen

Toimintaohjelma on valmistunut ja se julkaistiin 11.2.2021 vammaispalvelujen neuvottelupäivien yhteydessä. Ohjelma on luettavissa [tästä linkistä](http://urn.fi/URN:ISBN:978-952-00-8459-2). Ohjelmasta on valmistunut painettu versio, joka toimitetaan myös VANEn jäsenille. VANEn jäseniä pyydettiin toimittamaan Emmi Alatalolle osoite, johon toivovat ohjelman lähetettävän. Ohjelma julkaistaan myös ruotsiksi ja englanniksi. Ohjelman tunnetuksi tekemiseksi VANE tuottaa sivuilleen ohjelmasta teemakohtaisia saavutettavia videoklippejä.

**Päätös:** VANE merkitsi kuullun tiedoksi.

### 7. Sosiaali- ja terveydenhuollon uudistus

Sote-uudistuksen valiokuntakäsittely on käynnissä eduskunnassa. Pirjo Kainulainen STM:stä esitteli järjestämislakiesityksen. Tavoitteena on, että käsittely saataisiin kesää mennessä valmiiksi ja syksyllä voitaisiin asettaa väliaikaiset toimielimet. Vuoden 2023 alusta olisi tarkoitus siirtää järjestämisvastuu esityksen mukaisesti perustettaville hyvinvointialueille.

Esittelydiat pöytäkirjan liitteenä (Liite 1).

Keskustelussa pyydettiin tarkennusta kevään aikataulutukseen. Todettiin, että asia on nyt valiokuntien käsiteltävänä. Perustuslakivaliokunnan lausuntoa odotetaan.

Keskustelussa tuotiin esille hyvinvointialueille perustettavien kansalliskielilautakuntien ja vammaisneuvostojen erilainen asema. Todettiin, että tältä osin asia on VM:n valmisteluvastuulla.

Tuotiin myös tiedoksi, että alustavasti suunnitteilla on ollut sote-valmistelijoiden ja Vammaisfoorumin edustajien tapaaminen.

**Päätös:** VANE kävi keskustelun ja merkitsi kuullun tiedoksi.

### 8. Ajankohtaista EU- ja kansainvälisessä vammaispolitiikassa

Vuonna 2021 tapahtuu EU- ja kansainvälisessä vammaispolitiikassa paljon. Suomi on puheenjohtajana YK:n vammaisyleissopimuksen osapuolikokouksessa ja Pohjoismaiden ministerineuvostossa. Komission on tarkoitus julkaista aloitteensa EU:n vammaisstrategiaksi. Mia Spolander ja Tea Hoffrén esittelevät kokouksessa ajankohtaisia asioita.

YK:n vammaisyleissopimuksen osapuolikokous järjestetään 15.-17.6.2021 hybridimuotisena eli samoin kuin viime joulukuussa. Suunnittelu on aloitettu. Tarkoitus on tällä kertaa käydä sekä yleiskeskustelu että temaattiset pyöreän pöydän keskustelut. Kokous on jälleen kaikkien seurattavissa verkon kautta. UM ottaa mielellään palautetta edellisen osapuolikokouksen järjestelyiden toimivuudesta ja saavutettavuudesta. Suomen suurlähettiläs on tavannut YK:n pääsihteerin vammaiserityisedustajan. Keskustelussa oli mm. YK:n vammaisstrategian rahoitus ja vammaisten henkilöiden rekrytointi.

Pohjoismaisen ministerineuvoston puheenjohtajuusvuonna Suomi on puheenjohtajana myös pohjoismaisessa vammaisneuvostossa. Osana puheenjohtajuutta järjestetään tapahtumia. Ensimmäinen tapahtuma, joka käsitteli vammaisjohtajuutta, koronapandemian vammaisvaikutuksia ja kestävää jälleenrakennusta, järjestettiin webinaarina 9.2.2021. Puheenjohtajuusvuonna järjestetään myös alkuperäiskansoihin kuuluvien vammaisten henkilöiden oikeuksia käsittelevä webinaari elokuun lopussa. Lisätietoa puheenjohtajuusvuodesta ja tapahtumista [tästä linkistä](https://thl.fi/fi/web/vammaispalvelujen-kasikirja/-/suomen-pohjoismaisesta-puheenjohtajavuodesta-avattu-englanninkielinen-sivusto?redirect=%2Ffi%2Fweb%2Fvammaispalvelujen-kasikirja).

EU komission on määrä julkaista aloite vammaisstrategiaksi vuosille 2021-2030 lähiviikkoina. Edellisen strategian tavoin se tulee todennäköisesti sisältämään eri hallinnonalojen vastuulle kuuluvia asioita. Asiasta laaditaan eduskunnalle E-kirje, jossa kuvataan strategian keskeinen sisältö ja Suomen kanta asiaan. Valmistelua koordinoi STM, mutta tiivistä yhteistyötä tarvitaan ministeriöiden, vammaisjärjestöjen ja muiden sidosryhmien kanssa. Varsinkin ministeriöissä on jo hyvä varautua tähän tulevaan toimeksiantoon.

**Päätös:** VANE merkitsi kuullun tiedoksi.

### 9. Lausuntokäytännöt

VANEen saapuu nykyisin kiitettävä määrä lausuntopyyntöjä. Ottaen huomioon VANEn toimintaresurssit kaikkiin pyyntöihin ei ole mahdollista vastata. VANEn sihteeristö on käynyt priorisoinnista keskustelun puheenjohtajan kanssa. Perusteluja lausumatta jättämiselle ovat olleet muun muassa:

* esityksessä ei ole liittymäpintaa YK:n vammaisyleissopimukseen tai se on vähäinen,
* esityksessä ei ole huomautettavaa,
* esitys on vammaispoliittisesti merkitykseltään hyvin pieni tai
* VANEn jäseniltä ei ole tullut kommentteja.

Toisinaan VANEsta on ilmoitettu valmistelijalle, että VANE kannattaa esitystä, eikä jätä lausuntoa, mutta toivoo kuitenkin jatkossakin tulevansa huomioiduksi lausuntoja pyydettäessä.

Käytiin keskustelu aiheesta. Tuotiin esille se, että VANEn ja vammaisjärjestöjen roolit lausunnonantajina erilaiset. Voisi olla hyvä valtioneuvostossa laajemminkin kehittää ja yhtenäistää käytäntöjä sen suhteen, mitä tahoja lausuntolistoilla on. Voisi myös pohtia jonkinlaista VANEn vakiovastausta, jossa keskeiset vammaisyleissopimuksen velvoitteet ja VANEn rooli kuvattu.

Keskustelussa esitettiin kysymys siitä, onko vammaisyleissopimus huomioitu lainvalmisteluohjeissa. Todettiin, että on huomioitu.

**Päätös:** VANE kävi keskustelun ja päätti lausuntojen antamiskäytännöistä ja periaatteista esitetyn mukaisesti huomioiden kuitenkin VANEn vammaisjärjestöistä poikkeava rooli vammaisyleissopimuksen koordinaatiomekanismina. Jatketaan keskustelun pohjalta käytäntöjen kehittämistä.

### 10. Lausunnot

VANE on antanut edellisen kokouksensa jälkeen seuraavat lausunnot:

* OM: luonnos hallituksen esitykseksi laiksi valtioneuvoston oikeuskanslerin ja eduskunnan oikeusasiamiehen tehtävien jaosta (VN/5035/2018), määräaika 23.12.2020
* OKM: Luonnos valtioneuvoston koulutuspoliittiseksi selonteoksi (VN/1972/2020), määräaika 22.1.2021
* OM: OM:n hallinnonalan erityisviranomaisten tuki- ja hallintotehtävien uudelleen järjestämisestä (VN/27397/2020), määräaika 29.1.2021
* VM: Lausuntopyyntö hallituksen esitykseksi eduskunnalle laiksi valtion palveluiden saatavuuden ja toimintojen sijoittamisen perusteista (VN/22443/2020, määräaika 10.2.2021

Vireillä olevat lausunnot:

* LVM: Valtakunnallinen liikennejärjestelmäsuunnitelma vuosille 2021-2032 – suunnitelmaluonnos ja vaikutustenarviointi (LVM/1354/01/2019), määräaika 23.2.2021
* OKM: Liikuntapaikkarakentamisen suunta –asiakirja (VN/551/2021), määräaika 24.2.2021

VANE on jättänyt seuraavat lausuntopyynnöt lausumatta:

* VM: Luonnos hallituksen esitykseksi eduskunnalle laiksi väestötietojärjestelmästä ja Digi- ja väestötietoviraston varmennepalveluista annetun lain muuttamisesta (VN/26031/2020-VM-5), määräaika 14.1.2021
* OKM: Ehdotus hallituksen esitykseksi eduskunnalle laiksi valtakunnallisista opinto- ja tutkintorekistereistä annetun lain muuttamiseksi (VN/18946/2020), määräaika 15.1.2021.
* STM: Valtioneuvoston tasa-arvopoliittinen selonteko (VN/22132/2020), määräaika 22.1.2021
* STM (VN/10164/2019): Lausuntopyyntö vaativan sijaishuollon uudistamistyöryhmän ehdotuksesta hallituksen esitysluonnokseksi lastensuojelun vaativaa sijaishuoltoa koskevaksi lainsäädännöksi, määräaika 12.2.2021
* STM: Lausuntopyyntö osallisuustyöryhmän vammaispalvelulainsäädännön uudistusta koskevista ehdotuksista (VN/12528/2019), määräaika 15.2.202
* LVM: Hallituksen esitys eduskunnalle laeiksi sähköisen viestinnän palveluista annetun lain ja tietoyhteiskuntakaaren muuttamisesta ja väliaikaisesta muuttamisesta annetun lain muuttamisesta (VN/26008/2020), määräaika 16.2.2021
* OKM: Ehdotus eräiden valtioneuvoston asetusten muuttamisesta liittyen oppivelvollisuuden laajentamiseen ja tutkintokoulutukseen valmentavaan koulutukseen (VN/504/2021), määräaika 19.2.2021
* LVM: Fossiilittoman liikenteen tiekartta - luonnos valtioneuvoston periaatepäätökseksi kotimaan liikenteen kasvihuonekaasupäästöjen vähentämisestä, määräaika 19.2.2021
* OKM: Lukiodiplomiselvitys 2020, VN/2062/2020, määräaika 26.2.2021
* STM: Lausuntopyyntö hallituksen esitysluonnoksesta eduskunnalle sosiaali- ja terveydenhuollon ja pelastustoimen lainsäädäntöön sekä eräihin muihin lakeihin tehtävistä muutoksista sote-uudistuksesta johtuen (Sote100), (VN/20323/2020), määräaika 26.2.2021

**Päätös:** Hyväksyttiin annetut lausunnot ja merkittiin tiedoksi vireillä olevat sekä lausumatta jätetyt.

### 11. Muut mahdolliset asiat

Esteettömyysdirektiivin kansallinen valmistelu on käynnistymässä. STM:ssä on tähän liittyen auki määräaikainen hankepäällikön virka. Hakuaika 4.3.2021 asti.

### 12. Seuraavan kokouksen ajankohdan päättäminen

**Päätös:** VANEn seuraava kokous pidetään huhti-toukokuun vaihteessa 2021.

### 13. Kokouksen päättäminen

Puheenjohtaja päätti kokouksen klo 12.05.

Vammaisten henkilöiden oikeuksien neuvottelukunta VANE

puheenjohtaja Jaana Huhta pääsihteeri Merja Heikkonen